**Referat fra bestyrelsesmøde nr. 5-2021, tirsdag den 9. november 2021**  
  
**Til stede:**  
  
Carl-Johan Dissing (CJD)  
Joachim Danckert (JD) -referent

Annette Lund Jensen (ALJ)

Nicolaj Frederiksen (NF)

Andreas Poulsen (AP)

Martin Nissen Nørgård (MNN)

Afbud fra: Carsten Eriksen (CE)

**Dagsorden:**  
01.  Opfølgning på sidste møde.  
02.  Økonomi – restancer – kommunen mv  
03.  Stade ansøgning surfområde  
04.  Kommuneplan 21 – forslag i høring  
05.  Lokalplan Gjøl Havn – møde den 29.11.21 – brev om forundersøgelser for havneudvidelse - valgmøde  
06.  Referat fra Brugermøde mv – fliser - mastekran  
07.  Møde i Nibe ang. vores fælles vandområde  
08.  Surfnyt  
09. StandupPadle nyt  
10.  Eventuelt

**01. Opfølgning på sidste møde**

Indkaldelse til arbejdsdag (bl.a. maling af klubhuset mod vest). Udsættes til foråret. **JD** tovholder

**CJD** undersøger muligheder for afholdelse af VHF/SRC kursus i klubhuset

Flipperjoller: **CJD** kontakter Bo (Nibe Sejlklub)

Surfertrailer er gået i stykker. **NF** ser om han kan finde en erstatning

**02. Økonomi – restancer – kommunen mv**

JD runddelte økonomistatus pr. 03-11-21. På driftskontoen står der kr. 334.919 (der er overført kr. 70.166 fra opsparingskontoen til driftskontoen)

CJD har sendt fakturaer til annoncører/sponsorer.

**03. Stade ansøgning surfområde**

NF har sendt oplæg vedr. surferplads på vinterpladsen til Karsten Jørgensen, Jammerbugt Kommune.

**04. Kommuneplan 21 – forslag i høring**

CJD har sendt materiale vedr. Kommuneplan2; bl.a. for at gøre opmærksom på, at GSK ikke er tilfreds med at der ikke er afsat midler til en udvidelse af Gjøl Havn, samt at der i Kommuneplan21 kun opereres med en moderat udvidelse af Gjøl Havn.

**05. Lokalplan Gjøl Havn – møde den 29.11.21 – brev om forundersøgelser for havneudvidelse - valgmøde**

Jammerbugt Kommune v. M.C. Gade har sendt en ”Invitation til møde om visionsplan for Gjøl, Attrup og Haverslev Havne mandag den 29.11. kl. 17.00 på Rådhuset, Aabybro”. CJD, NF og JD deltager for sejlklubben.

**06. Referat fra Brugermøde mv – fliser - mastekran**

Jammerbugt Kommunes referat af brugermødet er modtaget og rundsendt. CJ har kommenteret referatet og påpeget forskellige mangler (CJDs kommentarer er vedhæftet indkaldelsen til bestyrelsesmøde 5).

En ny mastekran vil koste ca. kr. 200.000; GSK er villig til at medfinansiere med op til 10%. P.t. er der ikke kommet tilbagemelding fra Jammerbugt Kommune

Vedligeholdelsesrapport udarbejdet for Jammerbugt Kommune: vi har stadig ikke kunnet få indsigt i denne rapport; dette på trods af at rapporten formentlig danner grundlag for boring af hullerne ved mastekranen (formentlig med henblik på at undersøge, hvordan funderingen omkring mastekran skal udbedres)

Fliser foran surferrum – værksted – jolleplads. Iflg. tilbud vil det koste ca. kr. 21.000. Jammerbugt Kommune har indvilget i at medfinansiere, således at GSKs udgift bliver kr. 10.000. **CJD** følger op. Det vil være fint, hvis fliserne er færdiglagt til sæsonstart 2022.

**07. Møde i Nibe ang. vores fælles vandområde**

CJD og NF deltog i ”Det Blå Kalder” mødet den 3. nov. i Nibe Sejlklub. (referat fra mødet medsendt mødeindkaldelsen til bestyrelsesmøde 5). Der er p.t. skaffet penge til 3 events. Der afholdes møde den 16. december vedr. de 3 events og det fremtidige arbejde. **NF** deltager for GSK (***husk tilmelding til Bo senest 1. december kl. 22.00***)

**JD** videresender materialet vedr. Det Blå Kalder til klubberne på havnen

**08. Surfnyt**

Der ryddes op. Anskaffelse af ny trailer afventer svar på ansøgningen om nyt surfergrej – containere.

**09. StandupPadle nyt**

Ikke så meget nyt. MNN vil for sæsonen 2022 foreslå SUP-safarier i stedte for almindelige træningsaftener med udgangspunkt i Gjøl Havn.

Udluftningsventiler i SUP-trailer. **MNN** tovholder; AP har et kopbor, der kan bruges.

**10. Eventuelt**

Jammerbugt Kommune har udarbejdet en affaldsplan for Gjøl Havn. Planen er i store træk en beskrivelse af hvordan tingene p.t. foregår. **CJD** vil dog kontakte Vibeke, Jammerbugt Kommune for at sikre, at der også bliver tømt affald om vinteren.

Datoer for optagning 2022 samt isætning 2023. Foreslåede datoer for optagning 2022: 15. oktober og 29 oktober. For isætning 2023: 1. april og 15. april. **CJD** kontakter vognmand.

Middag den 21. januar. **MNN** laver udkast til invitation, som skal udsendes i december. **JD** sender nogle foto til MNN fra jollesejlads.

MNN forslog at Afriggerfest omdøbes til Afslutningsfest; bl.a. for at understrege, at det ikke kun er en fest for medlemmer med en sejlbåd.

Ordinær generalforsamling 2022 afholdes den 8. februar 2022. **JD** udsender indkaldelse samt slår indkaldelsen op på hjemmesiden.

Optagning af RIB. Optages spå søndag. **CJD** tovholder; AP og JD kan hjælpe til.

**Næste bestyrelsesmøde: 11. januar 2022 kl. 18.30**